Anunțatul transfer al lui Denis Drăguș la Standard Liege se află pe ultima sută de metri. Atacantul în vârstă de 20 de ani face azi vizita medicală la clubul belgian și, dacă totul va fi în regulă, va semna un contract pe cinci ani cu echipa pregătită de fostul mare portar Michel Preud’Homme.

Internaționalul român a ajuns în Belgia încă de vineri, iar sâmbătă a asistat la meciul pe care Standard Liege l-a câștigat cu 4-0 în fața lui Zulte Waregem, în a doua etapă a campionatului belgian.

Alături de o altă nouă achiziție făcută de „alb-roșii”, fundașul Noe Dussenne, Drăguș a fost în tribuna oficială a stadionului „Maurice Dufrasne”.

În plus, în aceste zile, a făcut cunoștință cu oficialii lui Standard și a avut ocazia să viziteze baza sportivă a clubului, dar și să se familiarizeze cu atmosfera. Pentru transferul său, belgienii vor achita 2 milioane de euro, plus un procent de 30 la sută dintr-un viitor transfer.

8 goluri a marcat Drăguș în cele 32 de meciuri jucat în Liga 1

4 reușite are atacantul de 20 ani în Europa League, toate în sezonul trecut al cupelor europene

Citește și:

Basarab Panduru, contră la Gică Hagi: „Ești «rege», nu ne poți spune așa ceva” + Hohote de râs când a venit vorba despre antrenorul dorit de FCSB

AICI ai cele mai interesante statistici + clasamente în timp real din fotbalul intern și internațional!